Robert Kitt

Robert Kitt (sündinud 26. aprillil 1977 Tallinnas) on Eesti ärijuht ja majandusteadlane. Alates 2021. aastast juhib ta energiakontserni Utilitas kaugenergiaettevõteid. Aastatel 2015–2019 oli Kitt Swedbanki Eesti haru juhatuse esimees. Robert Kitt lõpetas 1995. aastal Tallinna reaalkooli, kus oli enda lennus (110. lend) üks kuuest kuldmedalistist. Kooliõpingute ajal esindas ta Eestit rahvusvahelistel füüsikaolümpiaadidel, kus tutvus Jaan Kaldaga, kes aitab Eesti koolinoortel füüsikaolümpiaadideks valmistuda. 1995. aastal astus Kitt Tallinna tehnikaülikooli, kus tuli kasuks tutvus Jaan Kaldaga, kellest sai 2001. aastal tema doktoriväitekirja juhendaja. Tööd panganduses alustas Robert Kitt keskkooli kõrvalt 1994. aastal. Pärast rohkem kui 20 aastat valdkonnas tegutsemist sai temast 2015. aastal Swedbank Eesti juht. Ühtlasi oli Robert Kitt Eesti esimene doktorikraadiga pangajuht. 2017. aastal valis Nordic Business Forum Robert Kiti kümne Põhja-Euroopa vastutustundlikuma liidri sekka. 2019. aastal asus Kitt pangandusvaldkonna eksperdina tööle rahapesu tõkestamisega tegelevas Eesti idufirmas Salv. 2021. aastal sai Robert Kitist energiakontserni Utilitas kaugkütteettevõtete juht. Eesti suurim kaugkütteettevõte Utilitas pakub kaugkütteteenust kaheksas linnas: Tallinnas, Maardus, Haapsalus, Raplas, Valgas, Keilas, Jõgeval ja Kärdlas. Ta oli Eesti Kaubandus-Tööstuskoja juhatuse liige aastatel 2015-2023. Erasektoris tegutsemise kõrvalt on Kitt olnud aktiivne ka akadeemilises maailmas. Ta on alates 2015. aastast Tallinna Tehnikaülikooli kuratooriumi liige ning samas ülikoolis ka külalisprofessor. Kitt on avaldanud ligi 20 teadusartiklit. Alates 2019. aastast on Robert Kitt Tallinna Tehnikaülikooli Vilistlaskogu juhatuse esimees. Aastatel 2012-2016 kuulus ta Toomas Hendrik Ilvese kokku kutsutud Presidendi Mõttekotta. Ta on raamatu „Komplekssüsteemid. Tervik on suurem kui osade summa” (2020) kaasautor. 2001–2005 Tallinna tehnikaülikool. Loodusteaduste doktor. Doktoriväitekiri "Üldistatud mastaabi-invariantsus majanduslikes aegridades". 1999–2001 Tallinna tehnikaülikool. Majandusteaduste magister. 1995–1999 Tallinna tehnikaülikool. Sotsiaalteaduste bakalaureus, cum laude. 2021- AS Utilitas Tallinn ja AS Utilitas Eesti juht 2015–2019 AS-i Swedbank juhatuse esimees 2010–2015 ettevõtete panganduse juht, juhtkonna liige, AS Swedbank 2008–2010 varahalduse juht, AS Swedbank 2007–2008 juht, AS Hansa Investeerimisfondid 2005–2007 erakorraline dotsent, Tallinna tehnikaülikool, majandusteaduskond, rahanduse ja majandusteooria instituut, rahanduse ja panganduse õppetool (0,25) 2003–2007 fondijuht, AS Hansa Investeerimisfondid 2002–2013 teadur, Tallinna tehnikaülikool, TTÜ küberneetika instituut (0,50) 2001–2005 lektor, Tallinna tehnikaülikool, majandusteaduskond, rahanduse ja majandusteooria instituut, rahanduse ja panganduse õppetool (0,10) 1999–2003 fondijuht, AS LHV Varahaldus 1998–1999 fondijuht, AS Hansa Investeerimisfondid 1997–1998 fondijuht, AS Eesti Investeerimispank 1994–1997 finantsturgude analüütik ja maakler, Põhja-Eesti pank Robert Kitt on läbinud mitmeid triatlone ning on ka Eesti Triatloni Liidu juhatuse liige. Kitt on abielus ja kahe lapse isa. Tallinna Reaalkooli kuld- ja hõbemedaliga lõpetanud läbi aegade, Tallinna Reaalkooli koduleht, 17. veebruar 2018 Robert Kitt - uus boss, Eesti Ekspress, 23. detsember 2014 [1]Eesti esimene doktorikraadiga pangajuht. Vaadatud 17. aprill 2024. [2] Nordic Business Forum 2017. Vaadatud 17. aprill 2024. [3] Eesti idufirma Salv. Vaadatud 17. aprill 2024. [4]. Robert Kitt asub tööle Utilitase juhtkonnas. Vaadatud 17. aprill 2024. [5]. ETIS Robert Kitt. Vaadatud 17. aprill 2024. [6]. Taltech vilistlaskogu. Vaadatud 17. aprill 2024. [7]. Presidendi Mõttekoda. Vaadatud 17. aprill 2024. Kasutaja Robert Kitt profiil, Eesti teaduse infosüsteem, 17. veebruar 2018 Swedbank Eesti struktuur, Swedbank AS koduleht, 17. veebruar 2018 [8]. Eesti Triatloni Liidu juhatus. Vaadatud 17. aprill 2024. [9]. Postimehe artikkel. Vaadatud 17. aprill 2024.